b'\n_START_ARTICLE_\nPavle (patrijarh srpski)\n_START_PARAGRAPH_\nPatrijarh srpski Pavle  (Ku\xc4\x87anci kod Donjeg Miholjca, Hrvatska, 11. rujna 1914. - Beograd, Srbija, 15. studenoga 2009.), bio je arhiepiskop pe\xc4\x87ki, mitropolit beogradski, patrijarh srpski Pavle (gra\xc4\x91anskim imenom Gojko Stoj\xc4\x8devi\xc4\x87). Srpski patrijarh postao je 1990. godine, kada je na tom mjestu naslijedio patrijarha Germana. Pavle je bio na \xc4\x8delu Srpske pravoslavne crkve tijekom burnog razdoblja raspada Jugoslavije 1990-ih godina.\n_START_SECTION_\nDjetinjstvo i mladost\n_START_PARAGRAPH_\nPatrijarh Pavle je ro\xc4\x91en kao Gojko Stoj\xc4\x8devi\xc4\x87 u selu Ku\xc4\x87anci u tada\xc5\xa1njoj Trojednoj Kraljevini Hrvatskoj, Slavoniji i Dalmaciji. Izgubio je roditelje u ranom djetinjstvu, te ga je odgojila tetka. Nakon zavr\xc5\xa1ene osnovne \xc5\xa1kole, Pavle je zavr\xc5\xa1io ni\xc5\xbeu gimnaziju u Tuzli, a zatim je zavr\xc5\xa1io \xc5\xa1estorazrednu bogosloviju u Sarajevu. _NEWLINE_Nakon zavr\xc5\xa1enog pravoslavne bogoslovije, Pavle napu\xc5\xa1ta Sarajevo i odlazi u Beograd, gdje zavr\xc5\xa1ava vi\xc5\xa1e razrede gimnazije i zatim paralelno studira na dva fakulteta: teologiji i medicini. Ostavio je studij medicine zbog nemogu\xc4\x87nosti \xc5\xa1kolovanja uporedo na dva fakulteta tijekom ratne neima\xc5\xa1tine, te diplomira teologiju 1942. godine. Tijekom Drugog svjetskog rata sklonio se u samostan Svete Trojice u Ov\xc4\x8daru, a kasnije se preselio u Beograd. _NEWLINE_Nakon rata iako \xc5\xa1kolovani teolog zbog te\xc5\xa1kih \xc5\xbeivotnih uvijeta biva prisiljen raditi i na gradili\xc5\xa1tu, no zbog lo\xc5\xa1eg zdravstvenog stanja po\xc4\x8dinje s redovni\xc4\x8dkim \xc5\xbeivotom u manastiru Svete Trojice u Ov\xc4\x8daru gdje ujedno radi kao vjerou\xc4\x8ditelj djeci izbjeglicama u Banji Kovilja\xc4\x8di.\n_START_SECTION_\nRedovni\xc4\x8dki \xc5\xbeivot\n_START_PARAGRAPH_\nIzvjesno vrijeme proveo je u manastiru Vujan. Zare\xc4\x91en je u samostanu Blagove\xc5\xa1tenje u Ov\xc4\x8daru 1946. godine, kada zare\xc4\x91enjem dobiva ime Pavle po kr\xc5\xa1\xc4\x87anskom svecu. Slu\xc5\xbeio je kao hodo\xc4\x8dasnik u Blagove\xc5\xa1trenju, a kasnije u samostanu Ra\xc4\x8da izme\xc4\x91u 1949. i 1955. godine. Godine 1954. Pavle je zare\xc4\x91en u \xc4\x8din jeromonaha. Iste je godine zare\xc4\x91en kao protosin\xc4\x91el, a 1957. godine kao arhimandrit._NEWLINE_Izme\xc4\x91u 1955. i 1957. Pavle je upisao postdiplomske studije na Pravoslavnoj Teolo\xc5\xa1koj \xc5\xa1koli Sveu\xc4\x8dili\xc5\xa1ta Atena u Gr\xc4\x8dkoj. Doktorirao je na Novom zavjetu i liturgiji u klasi Teolo\xc5\xa1ke akademije u Ateni.\n_START_SECTION_\nEpiskop\n_START_PARAGRAPH_\nIzabran je za episkopa ra\xc5\xa1ko-prizrenskog 29. studenog 1957. godine, a posve\xc4\x87en je 21. rujna 1957. godine, u beogradskoj Sabornoj crkvi. \xc4\x8cin posve\xc4\x87enja obavio je Patrijarh srpski Vikentije. Za episkopa ra\xc5\xa1ko-prizrenskog zaredjen je 13. listopada 1957. godine, u prizrenskoj Sabornoj crkvi._NEWLINE_U Eparhiji ra\xc5\xa1ko-prizrenskoj gradio je nove crkve, obnavljao stare i poru\xc5\xa1ene, posve\xc4\x87ivao i zare\xc4\x91ivao nove sve\xc4\x87enike i redovnike i bio blizak narodu, te je sura\xc4\x91ivao i sa ve\xc4\x87inskim albanskim stanovni\xc5\xa1tvom. Brinuo se o Prizrenskoj bogosloviji, gdje je povremeno dr\xc5\xbeao i predavanja iz crkvenog pjevanja i crkvenoslavenskog jezika. \xc4\x8cesto je putovao, obilazio i slu\xc5\xbeio u svim mjestima svoje eparhije. Sa [[Rat na Kosovu_NEWLINE_|kosovskim ratom]], prizrenska Bogoslovija Svetih \xc4\x86irila i Metoda je privremeno premje\xc5\xa1tena u Ni\xc5\xa1, a sjedi\xc5\xa1te Ra\xc5\xa1ko-prizrenske eparhije iz Pe\xc4\x87i u manastir Gra\xc4\x8danicu._NEWLINE_Kao episkop ra\xc5\xa1ko-prizrenski svjedo\xc4\x8dio je u Ujedinjenim nacijama pred mnogobrojnim dr\xc5\xbeavnicima, o problemima Srba na Kosovu i Metohiji.\n_START_SECTION_\nPatrijarh\n_START_PARAGRAPH_\nNa mjesto Patrijarha Srpske pravoslavne crkve izabran je 1. prosinca 1990. godine . Sljede\xc4\x87eg dana, 2. prosinca, bio je ustoli\xc4\x8den u sabornoj crkvi u Beogradu. Ceremoniju je vodilo 12 episkopa, 12 sve\xc4\x87enika i 13 \xc4\x91akona. Izbor je obavljen za \xc5\xbeivota prethodnog patrijarha, Germana, zbog njegove dugotrajne te\xc5\xa1ke bolesti, na prijedlog lije\xc4\x8dni\xc4\x8dkog Konzilijuma Vojnomedicinske akademije u Beogradu koje je potvr\xc4\x91eno stru\xc4\x8dnim nalazom. Pavlovo ime bilo je stavljeno na popis kandidata u devetom krugu glasovanja. Dovoljni broj glasova za ulazak na listu kandidata u prvom krugu dobili su episkop \xc5\xa1umadijski Sava i episkop \xc5\xbei\xc4\x8dki Stefan, a tek u devetom krugu glasovanja, sasvim neo\xc4\x8dekivao, za tre\xc4\x87eg kandidata izaban je episkop Ra\xc5\xa1ko-Prizrenski Pavle._NEWLINE_Nakon toga, prema tzv. apostolskom na\xc4\x8dinu biranja, koverte sa imenima trojice kandidata za patrijarha stavljene su na Evan\xc4\x91elje, arhimandrit trono\xc5\xa1ki Antonije \xc4\x90ur\xc4\x91evi\xc4\x87 ih je promije\xc5\xa1ao i potom izvukao omotnicu s imenom novog patrijarha. Po pravilima Ustava SPC, najstariji prisutni crkveni velikodostojnik metropolit sarajevski Vladislav otvorio je omotnicu i pro\xc4\x8ditao ime novog patrijarha, bio je to na iznenadjenje svih episkop ra\xc5\xa1ko\xe2\x80\x93prizrenski Pavle._NEWLINE_Kako se ni kao patrijarh nije odrekao redovni\xc4\x8dkog na\xc4\x8dina \xc5\xbeivota (redovit post), nosio je redovni\xc4\x8dku odje\xc4\x87u i odbijao je da ga se vozi autom, vozio se tramvajem ili vlakom, susretao se na ulicama sa obi\xc4\x8dnim ljudima te je zbog toga imao velike simpatije u narodu.'